ການຮ້ອງຂໍ ຂອງ ສປຊ ໃຫ້ຢຸດຍິງ ແມ່ນບໍ່ມີໃຜປະຕິບັດເລີຍ
ເກືອບຮອດ 200 ປະເທດ ໄດ້ຮັບຮອງເອົາຄຳຮ້ອງຂໍຢຸດຍິງຂອງທ່ານ ແຕ່ຄຳຮ້ອງຂໍໂດຍລວມ ແມ່ນຕົກໄປຢູ່ໃນຫູຂອງຄົນທີ່ບໍ່ຟັງ ຫຍັງເລີຍ.
ໃນຂະນະທີ່ໂຣກລະບາດໄດ້ເລີ້ມແຜ່ລາມອອກໄປໃນຕົ້ນປີ 2020 ນັ້ນ, ທ່ານແອນໂຕນິໂອ ກູເຕເຣສ (Antonio Guterres), ເລຂາທິການໃຫຍ່ອົງການສະຫະປະຊາຊາດໄດ້ຂໍຮ້ອງ ໃຫ້ມີການຢຸດຍິງຢູ່ທົ່ວໂລກ, ໂດຍກ່າວວ່າໂລກຈຳເປັນຕ້ອງໄດ້ສຸມໃສ່ "ການຕໍ່ສູ້ທີ່ແທ້ຈິງ" ຕ້ານກັບໄວຣັສໂຄໂຣນາ ທ່ານກ່າວວ່າ "ການບໍ່ມີສຽງປືນ ບໍ່ພຽງແຕ່ຈະເປັນການສະໜັບສະໜູນການຕໍ່ສູ້ຕ້ານກັບພະຍາດໂຄວິດ-19 ເທົ່ານັ້ນ, ແຕ່ມັນຍັງຈະສ້າງໂອກາດໃນການຊ່ວຍ ເຫລືອກອບກູ້ຊີວິດໄວ້, ເປີດປະຕູທາງການທູດ, ແລະນຳຄວາມຫວັງມາສູ່ປະຊາ ຊົນທີ່ປະສົບກັບຄວາມຫຍຸ້ງຍາກຢູ່ເຂດທີ່ມີການຂັດແຍ້ງກັນ, ຜູ້ທີ່ມີຄວາມສ່ຽງເປັນການສະເພາະຫລາຍທີ່ສຸດຕໍ່ໂຣກລະບາດດັ່ງກ່າວນັ້ນໄດ້ອີກ " ກູດເຕເຣສ ກ່າວຕໍ່ໄປວ່າ “ໂລກຂອງພວກເຮົາປະເຊີນກັບສັດຕູໂຕດຽວກັນຄື: ໂຄວິດ-19 ໄວຣັສດັ່ງກ່າວບໍ່ສົນໃຈວ່າຈະເປັນຄົນສັນຊາດຫຼືຊົນເຜົ່າໃດ, ບໍ່ນັບ ຖື ຫລືນັບຖືສາສະໜາ ມັນໂຈມຕີທຸກຄົນຢ່າງບໍ່ຢຸດຢັ້ງ ໃນຂະນະດຽວກັນ, ການປະທະກັນດ້ວຍກຳລັງອາວຸດກໍ່ເກີດຂຶ້ນຢູ່ທົ່ວໂລກ ” ເກືອບຮອດ 200 ປະເທດໄດ້ຮັບຮອງເອົາຄຳຮ້ອງຂໍຢຸດຍິງຂອງທ່ານ- ສະພາຄວາມໝັ້ນຄົງອົງການສະຫະປະຊາຊາດ, ອົງການຈັດຕັ້ງຫຼາຍຝ່າຍໃນພາກພື້ນ ແລະບັນດາກຸ່ມສັງຄົມ-ພົນລະເຮືອນກໍຮ້ອງຂໍໃຫ້ຢຸດຍິງເຊັ່ນກັນ ແຕ່ຄຳຮ້ອງຂໍໂດຍລວມ ແມ່ນຕົກໄປຢູ່ໃນຫູຂອງຄົນທີ່ບໍ່ຟັງ ຫຍັງເລີຍ ການຂັດແຍ້ງກັນສືບຕໍ່ເກີດຂຶ້ນໃນທົ່ວໂລກ - ບາງບ່ອນແມ່ນການສືບຕໍ່ເຮັດສົງຄາມກ່ອນເກີດໂຣກລະບາດ; ບ່ອນອື່ນໆ ແມ່ນເກີດຂຶ້ນຍ້ອນມີການຂັດແຍ່ງກັນທີ່ມີມາກ່ອນການລະບາດພຸ້ນ ທ່ານເດວິດ ມີລິແບນ (David Miliband), ອະດີດລັດຖະມົນຕີກະຊວງການຕ່າງປະເທດອັງກິດ ແລະປັດຈຸບັນເປັນຫົວໜ້າຄະນະກຳມະການກູ້ໄພສາກົນ, ໄດ້ຈົ່ມໃນເດືອນທັນວານີ້ວ່າ ບັນດາປະເທດມະຫາອຳນາດ ບໍ່ໄດ້ດໍາເນີນການຢ່າງພຽງພໍ ທີ່ຈະພະຍາຍາມໃຫ້ມີຂໍ້ຕົກລົງສັນຕິພາບແລະ ຢຸດຍິງ ທ່ານກ່າວວ່າ “ໂລກຍັງສືບຕໍ່ຫັນໜ້າໜີ ໃນຂະນະທີ່ພວກເຮົາດຳລົງຊີວິດຜ່ານຍຸກທີ່ບໍ່ມີການເອົາຜິດໄດ້ ໂດຍທີ່ລັດຖະບານ, ຜູ້ຜະເດັດການ, ນາຍພົນແລະ ກຸ່ມຕິດອາວຸດທັງຫລາຍບໍ່ສົນໃຈຕໍ່ກົດໝາຍສົງຄາມ, ຍ້ອນຮູ້ວ່າ ພວກເຂົາເຈົ້າບໍ່ຕ້ອງໄດ້ຮັບຜິດຊອບຕໍ່ການກະທຳຜິດຂອງຕົນ ວິກິດການທີ່ຮ້າຍແຮງ ແລະທໍາຄວາມເສຍຫາຍຫລາຍທີ່ສຸດ ເຊັ່ນຢູ່ອັຟການິສຖານ, ຊີເຣຍ ແລະສາທາລະນະລັດ ປະຊາທິປະໄຕຄອງໂກ ຫລື DRC ໄດ້ມີການແຜ່ລາມໄປເປັນເວລາຫຼາຍ ປີ ຫລືແມ່ນກະທັ້ງໄດ້ຫລາຍທົດສະວັດແລ້ວ, ແລະຄາດວ່າຈະຮ້າຍແຮງຂຶ້ນກວ່າເກົ່າໃນປີ 2021 ນີ້ ” ທ່ານໄດ້ກ່າວແບບໂສກເສົ້າຕໍ່ແນວໂນ້ມທີ່ເພີ່ມຂຶ້ນຂອງພວກນັກຕໍ່ສູ້ທີ່ບໍ່ສົນໃຈຕໍ່ກົດໝາຍສົງຄາມສາກົນ ທີ່ແນໃສ່ສະກັດກັ້ນການຂັດແຍ້ງກັນ ແລະຂັດຂວາງການຍິງທີ່ແນເປົ້າໝາຍໃສ່ພົນລະເຮືອນນັ້ນ ອ່ານຂ່າວນີ້ເພີ້ມເປັນພາສາອັງກິດຂ້າງລຸ່ມນີ້